CELEX: 32010R1070
Language: lt
Date: 2010-11-22 00:00:00
Title: 2010 m. lapkričio 22 d. Komisijos reglamentas (ES) Nr. 1070/2010, kuriuo iš dalies keičiama Direktyva 2008/38/EB, kad į tikslinio naudojimo sąrašą būtų įtrauktas sąnarių metabolizmo gerinimas šunims ir katėms sergant osteoartritu kaip konkretus mitybos tikslas  Tekstas svarbus EEE

23.11.2010   
            
            
               LT
            
            
               Europos Sąjungos oficialusis leidinys
            
            
               L 306/42
            
         KOMISIJOS REGLAMENTAS (ES) Nr. 1070/2010
   2010 m. lapkričio 22 d.
   kuriuo iš dalies keičiama Direktyva 2008/38/EB, kad į tikslinio naudojimo sąrašą būtų įtrauktas sąnarių metabolizmo gerinimas šunims ir katėms sergant osteoartritu kaip konkretus mitybos tikslas
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. liepos 13 d. Europos Parlamento ir Tarybos reglamentą (EB) Nr. 767/2009 dėl pašarų tiekimo rinkai ir naudojimo, iš dalies keičiantį Europos Parlamento ir Tarybos reglamentą (EB) Nr. 1831/2003 ir panaikinantį Tarybos direktyvą 79/373/EEB, Komisijos direktyvą 80/511/EEB, Tarybos direktyvas 82/471/EEB, 83/228/EEB, 93/74/EEB, 93/113/EB ir 96/25/EB bei Komisijos sprendimą 2004/217/EB (1), ypač į jo 10 straipsnio 5 dalį,
   kadangi:
   
               (1)
            
            
               Pagal Reglamento (EB) Nr. 767/2009 10 straipsnį Komisija gavo prašymą į 2008 m. kovo 5 d. Komisijos direktyvos 2008/38/EB, nustatančios pašarų konkretiems mitybos tikslams tikslinio naudojimo sąrašą (2), I priedo B dalies pašarų, skirtų konkretiems mitybos tikslams, tikslinio naudojimo sąrašą įtraukti konkretų mitybos tikslą „sąnarių funkcijos gerinimas sergant osteoartritu“ šunims ir katėms. Komisija pateikė prašymą, įskaitant dokumentus, valstybėms narėms susipažinti.
            
         
               (2)
            
            
               Iš prie prašymo pridedamų dokumentų matyti, kad speciali pašarų sudėtis atitinka konkretų numatytą mitybos tikslą ir neturi neigiamo poveikio gyvūnų sveikatai, žmonių sveikatai, aplinkai ir gyvūnų gerovei. Todėl prašymas yra tinkamas ir konkretus mitybos tikslas „sąnarių metabolizmo gerinimas sergant osteoartritu“ šunims ir katėms turėtų būti įtrauktas į tikslinio naudojimo sąrašą.
            
         
               (3)
            
            
               Todėl Direktyva 2008/38/EB turėtų būti atitinkamai iš dalies pakeista.
            
         
               (4)
            
            
               Šiame reglamente nustatytos priemonės atitinka Maisto grandinės ir gyvūnų sveikatos nuolatinio komiteto nuomonę ir nei Europos Parlamentas, nei Taryba joms neprieštarauja,
            
         PRIĖMĖ ŠĮ REGLAMENTĄ:
   1 straipsnis
   Direktyvos 2008/38/EB I priedas iš dalies keičiamas pagal šio reglamento priedą.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje 2010 m. lapkričio 22 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  OL L 229, 2009 9 1, p. 1.
   
      (2)  OL L 62, 2008 3 6, p. 9.
   
      PRIEDAS
      Direktyvos 2008/38/EB I priedo B dalyje tarp konkretaus mitybos tikslo skilties eilučių „Odos funkcijai palaikyti, kai gyvūnas serga dermatoze ir gausiai šeriasi“ ir „Parezės po atsivedimo rizikai mažinti“ įterpiama ši eilutė:
      
         
                     Konkretus mitybos tikslas
                  
                  
                     Pagrindinės pašaro maistinės savybės
                  
                  
                     Gyvūnų rūšis arba kategorija
                  
                  
                     Informacija ženklinant etiketėmis
                  
                  
                     Rekomenduojamas naudojimo laikotarpis
                  
                  
                     Kitos pastabos
                  
               
                     „Sąnarių metabolizmo gerinimas sergant osteoartritu
                  
                  
                     Šunys:
                     
                                  
                              
                              
                                 Mažiausias suminių omega-3 riebalų rūgščių sausosios medžiagos kiekis – 3,3 % ir mažiausias eikozapentaeno rūgšties (EPR) sausosios medžiagos kiekis – 0,38 %.
                              
                           
                                  
                              
                              
                                 Atitinkamas vitamino E kiekis.
                              
                           Katėms:
                     
                                  
                              
                              
                                 Mažiausias suminių omega-3 riebalų rūgščių sausosios medžiagos kiekis – 1,2 % ir mažiausias dokozaheksaeno rūgšties (DHR) sausosios medžiagos kiekis – 0,28 %.
                              
                           
                                  
                              
                              
                                 Padidintas metionino ir mangano kiekis.
                              
                           
                                  
                              
                              
                                 Atitinkamas vitamino E kiekis.
                              
                           
                  
                     Šunys ir katės
                  
                  
                     Šunims:
                     
                                 —
                              
                              
                                 Suminės omega-3 riebalų rūgštys
                              
                           
                                 —
                              
                              
                                 Suminė EPR
                              
                           
                                 —
                              
                              
                                 Suminis vitaminas E
                              
                           Katėms:
                     
                                 —
                              
                              
                                 Suminės omega-3 riebalų rūgštys
                              
                           
                                 —
                              
                              
                                 Suminė DHR
                              
                           
                                 —
                              
                              
                                 Suminis metioninas
                              
                           
                                 —
                              
                              
                                 Suminis manganas
                              
                           
                                 —
                              
                              
                                 Suminis vitaminas E
                              
                           
                  
                     Pradžioje iki 3 mėnesių
                  
                  
                     Prieš naudojant arba norint pratęsti naudojimo laiką rekomenduojama pasitarti su veterinarijos gydytoju.“